Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 125

b) a = D 100 + 1,5 (mm), 2.2.2. A falvastagság és a fenék alakja, továbbá a palack válla olyan legyen, hogy a palack a 3.2. pont (felszakítási vizsgálat) és a 3.3. pont (váltakozó terhelésű vizsgálat) szerinti vizsgálatoknak feleljen meg. 2.2.3. A megfelelő feszültségeloszlás érdekében a palackok falvastagságának — a hengeres rész és a fenék között — az átmeneti övezet tartományában folyamatosan kell növekedni, ha a fenék vastagabb, mint a hengeres rész vastagodása. 2.3. Szerkezeti kialakítás, kivitelezés A Szabályzat III. fejezetének 2. pontjában előírt követelményeket figyelembe kell venni. 2.3.1. Megfelelő ellenőrzéssel gondoskodni kell arról, hogy a palackok gyártásához felhasznált lemezek és alkatrészek mentesek legyenek olyan hibáktól, amelyek csökkenthetik a palackok biztonságos használatát. 2.3.2. A gyártás során minden palack falvastagságát, valamint külső és belső felületi állapotát vizsgálni kell, hogy ellenőrizzék a következőket: — a falvastagság egyetlen helyen sem kisebb a rajzon előírtnál, — a palack külső és belső felülete mentes az olyan hibáktól, amelyek a biztonságot veszélyeztetnék. 2.3.3. A köpeny hengeres részének a köralaktól való eltérése (ovalitása), azaz a legnagyobb és a legkisebb külső átmérő közötti különbség ugyanabban a keresztmetszetben, nem lehet nagyobb a közepes átmérő 1,5%-ánál. A palack hengeres része alkotóinak eltérése az egyenestől — a hosszára vonatkoztatva — méterenként legfeljebb 3 mm lehet.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes